tartuNLP/wikipedia-smugri-20251201 huggingface dataset:
Javier Couso Permuy

Javier Couso Permuy (sündinud 8. novembril 1968 Ferrolis) on Hispaania poliitik (Ühinenud Vasakpoolsed, "Izquierda Unida"). Ta on 15. juulist 2014 Euroopa Parlamendi liige.
Ta sündis aastal 1968 Ferrolis A Coruña provintsis Galicias.
Ta on 15. juulist 2014 Euroopa Parlamendi liige, kuuludes Euroopa Ühendatud Vasakpoolsete ja Põhjala Vasak-Roheliste fraktsiooni.
Juulis 2016 külastas ta koos Euroopa Parlamendi liikmete Tatjana Ždanoka ja Yana Toomiga Süüriat, kus kohtus Süüria presidendi Bashshār al-Asadiga.
Poiss (täpsustus)

Poiss või tähendada mitut asja.
Stéphane Lupasco

Stéphane Lupasco (Ștefan Lupașcu; 11. august 1900 – 7. oktoober 1988) oli rumeenia loogik ja filosoof. 
Ta arendas mitteklassikalist loogikat, uurides vastuolu reaalsust.
Berni konventsioon (täpsustus)

Berni konventsioon võib tähendada:
1959. aasta NSV Liidu meistrivõistlused purjetamises

1959. aasta NSV Liidu meistrivõistlused purjetamises toimusid 25. septembrist 6. oktoobrini Odessas.
1958. aasta NSV Liidu meistrivõistlused purjetamises

1958. aasta NSV Liidu meistrivõistlused purjetamises toimusid kahes osas. Kiiljahtide regatt Odessas 5.-16. septembrini, svertpaatide oma Gorodetsis Gorki oblastis 23. augustist 2. septembrini.
1957. aasta NSV Liidu meistrivõistlused purjetamises

1957. aasta NSV Liidu meistrivõistlused purjetamises toimusid kahes osas: kiiljahtide regatt 13.–25. septembrini Leningradis ja svertpaatide oma 4.–15. septembrini Gorkis.
Jüri Renter

Jüri Renter (13. märts 1952 Tallinn – 6. juuli 2016) oli eesti arhitekt.
Ta lõpetas aastal 1970 Tallinna 46. Keskkooli ja aastal 1975 ERKI arhitektina.
Ta töötas aastatel 1975–1989 (vaheaegadega) Eesti Ehitusmälestistes. Aastatel 1989–1993 töötas ta arhitektbüroos R-Projekt OÜ, aastatel 1993– aktsiaseltsis "Stenhus". Aastast 1997 tegutses ta füüsilisest isikust ettevõtjana "Jüri Renteri arhitektuuribüroos Kuus".
Maria Eagle

Maria Eagle (sündinud 17. veebruaril 1961 Bridlingtonis) on Suurbritannia leiboristlik poliitik. Ta on aastast 1997 Suurbritannia parlamendi alamkoja liige.
Ta sündis aastal 1961 Bridlingtonis East Riding of Yorkshire'i ringkonnas trükitöölisest isa ja vabrikutöölisest ema tütrena. Ta õppis Oxfordi Ülikoolis Pembroke'i kolledžis filosoofiat, politoloogiat ja majandust, lõpetades ülikooli aastal 1983 bakalaureusena.
Isiklikku.
Tema kaksikõde Angela Eagle on aastast 1992 Suurbritannia parlamendi alamkoja liige. Tema huvialadeks on male ja kriket.
Poola Kuningriigi geograafiline leksikon

Poola Kuningriigi ja teiste slaavi maade geograafiline leksikon (poola "Słownik geograficzny Królestwa Polskiego i innych krajów słowiańskich") on 16-köiteline leksikon, mis sisaldab 14 785 lehekülge ja ilmus aastatel 1880–1902. Teose autorid olid Filip Sulimierski, Bronisław Chlebowski, Władysław Walewski ja teised.
Teos sisaldab Poola Kuningriigi (Kongressi-Poola) ja slaavi keeleruumi kõigi regioonide, linnade, külade ja muude asulate, aga ka mägede, jõgede ja järvede kirjeldusi. See hõlmab Venemaa Keisririigi Balti, lääne- ja lõunakubermange, Lääne-Preisimaa ja Ida-Preisimaa, Poseni suurhertsogkonna ja Sileesia, Galiitsia, Volõõnia, Podoolia, Polesje, Austria Sileesia, Määrimaa, Ungari slovakikeelsed alasid ja Bukoviina ning lisaks teiste Venemaa Euroopa osa kubermangude tähtsamaid kohti.
Hasmoneide dünastia

Hasmoneide dünastia (heebrea: חשמונאים‎‎) oli dünastia, mis valitses Juudamaad ja seda ümbritsevaid regioone antiikajal. 
Aastatel u 140 kuni 116 eKr olid Hasmoneide valitsejad Seleukiidide riigi vasallid Juudamaa regioonis. Kui Seleukiidide riik umbes aastal 110 eKr nõrgenema hakkas, õnnestus Hasmoneidel saavutada täielik iseseisvus, riik laienes naabruskonnas ka näiteks Samaaria ja Galilea aladele; kasutusse võeti tiitel basileus. Mõned tänapäeva teadlased viitavad sellele perioodile kui Iisraeli iseseisva kuningriigi perioodile. 
Aastal 63 eKr vallutas Rooma vabariik kuningriigi ning muutis selle enda klientriigiks. Hasmoneide dünastia kestis kokku 103 aastat, kui aastal 37 eKr sai võimule Herodese dünastia. Isegi pärast Hasmoneide dünastia võimult langemist proovis Herodes I Suur oma võimu kindlustada abielludes Hasmonei printsessi Mariamnega, Herodes plaanis mõrvata viimase Hasmonei meessoost pärija oma palees Jeerikos. 
Dünastia rajati Simon Makkabi juhtimisel 20 aastat pärast seda, kui tema vend Juudas Makkabi Makkabi ülestõusu käigus Seleukiidide sõjaväge võitis. Ajalooallikate (k.a Flavius Josephus (37–100 pKr) teoste) andmetel kehtestas Antiochus IV Epiphanes pärast Egiptuse vallutamist Vahemere idakalda regioonis keelud juudi ja Samaaria rahvapühadele ning alustas Kreeka tavade tugevat juurutamist. Keelud põhjustasid juutide ülestõusu aastal 167 eKr, sellega algas 25 aasta pikkune juutide iseseisvus, mille tekkele aitas suuresti kaasa Seleukiidide riigi järkjärguline kokkuvarisemine, mis oli omakorda tingitud roomlaste ja Partia impeeriumi pidevatest rünnakutest. Seda sama "võimuvaakumit", mis võimaldas juudi riigil iseseisvuda läbi Rooma senati tunnustuse aastal 139 eKr, kasutasid hiljem oma kasuks ära roomlased ise, tagades kontrolli Hasmoneide alade üle; Simon Makkabi pojapojapoegadest Hyrcanus II-st ja Aristobulus II-st said Julius Caesari ning Pompeiuse vahel toimunud varisõja etturid. 
Pärast Pompeiuse ja Caesari surme (vastavalt aastatel 48 ja 44 eKr) puhkenud vabastajate kodusõda muutis roomlaste kontrolli Juudamaa üle ajutiselt nõrgemaks, tänu sellele sai Hasmoneide dünastia koos Partia riigi abiga veel natukeseks ajaks iseseisvaks. Selle lühildase iseseisvuse purustasid roomlased peagi Marcus Antoniuse ja Augustuse juhtimisel. Herodes Suure valitsejaks kuulutamine aastal 37 eKr tegi Juudamaa ametlikult Rooma klientriigiks ning lõpetas Hasmoneide valitsusaja. 
Aastal 6 pKr liitsid roomlased Juudamaa, Samaaria ja Idumea alad Juudamaa provintsiks.
Luca Pacioli

 
Fra Luca Bartolomeo de Pacioli (vananenud kirjaviisis "Paccioli" või "Paciolo") (u 1447 Sansepolcro, Toscana – 19. juuni 1517 Rooma) oli itaallasest frantsiskaani munk, matemaatik ja raamatupidamisarvestuse tänapäevaste alusprintsiipide esimesi kirjapanijaid. 
Aastatel 1477–1480 töötas ta professorina Perugia ülikoolis, kus õpetas algebra ja geomeetriakursust.
Luca Paciolit peetakse raamatupidamise isaks, kuigi ta ei olnud ei raamatupidamissüsteemi leiutaja ega selle väljatöötaja. Pacioli kirjeldas lihtsalt süsteemi, mida Veneetsia tolleaegsed kaupmehed kasutasid. Ometi rakendati tema kirjeldatud meetodeid ja nüansse veel sajandite vältel. 
Üks neid, kes pidas Paciolit kahekordse kirjendamise väljamõtlejaks, oli Oswald Spengler. Oma peateoses "Õhtumaa allakäik" võrdles ta Luca Paciolit tema kaasaegsete Kolumbuse ja Kopernikuga.
"Summa de Arithmetica, Geometria, Proportioni, et Proportionalita".
1494. aastal kirjastas Veneetsia trükkal Paganino Paganini Luca Pacioli matemaatikaalase teose "Summa de Arithmetica, Geometria, Proportioni, et Proportionalita" ('Kõik, mis käsitleb aritmeetikat, geomeetriat ja proportsiooni'). See sisaldab põhjalikku kokkuvõtet renessansiajastu matemaatikast, käsitledes sealhulgas aritmeetika (seitse esimest peatükki), algebra (8. peatükk) ja geomeetria aluseid (10. peatükk).
"Kahekordse kirjendamise traktaat".
Raamatu 9. peatükis "Arvepidamisest ja üleskirjutamisest" (tuntud ka kui "Kahekordse kirjendamise traktaat") kirjeldati üksikasjalikult raamatupidamisarvestust Veneetsias. Traktaati peeti nii oluliseks ja seda tõlgiti saksa, böömi, vene, taani ja inglise keelde. Kuni 16. sajandi alguseni oli see ainus raamatupidamisarvestuse õpik maailmas. See raamatupidamissüsteem, mida Pacioli esitas oma töös, sai hiljem nimeks "itaalia meetod". 
Raamatust sai esimene trükitöö kahekordse arvepidamise meetodist, kus kirjeldati suuremat osa arvestustsüklist selle protsessi tänapäevases arusaamas. Pacioli traktaat on olnud vundamendiks, millel baseeruvad praktiliselt kõik raamatupidamise kahekordset kirjendamise meetodit puudutavad kirjutised. Pacioli arvestussüsteem kujutas pöördepunkti arvestuse arengus. Selle peamine eesmärk oli hankida informatsiooni omanikule, andes aru ülesannete täitmisest ja olles krediidi andmise aluseks.
Leigo turismitalu

Leigo turismitalu on Valga maakonnas Otepää vallas Lutike külas asuv turismitalu. Talu on tuntud eeskätt kohana, kus igal aastal toimub Leigo järvemuusika festival. Talu omanik on Tõnu Tamm.
Talu territooriumil asuvad Leigo järved.
2016. aasta NATO Varssavi tippkohtumine

2016. aasta NATO Varssavi tippkohtumine oli Põhja-Atlandi Lepingu Organisatsiooni (NATO) liikmesriikide riigi- ja valitsusjuhtide ametlik kohtumine, mis toimus Varssavis Poolas 8. ja 9. juulil 2016.
Antonio Conte

Antonio Conte (sündinud 31. juulil 1969 Lecces) on Itaalia jalgpallitreener ja endine jalgpallur. Alates 2024. aasta suvest juhendab ta Itaalia kõrgliiga meeskonda Napoli.
1985. aastal alustas Antonio Conte jalgpallurikarjääri oma kodulinna klubis US Lecce, kus mängis kuni üleminekuni Torino Juventusesse aastal 1991. Juventuses mängis Conte kuni mängijakarjääri lõppu 2004. aastal. Juventuse koosseisus sai ta viiekordseks Serie A meistriks ja UEFA Meistrite Liiga võitjaks hooajal 1995–96.
Itaalia jalgpallikoondise liikmena osales Antonio Conte 1994. aasta maailmameistrivõistlustel ja 2000. aasta Euroopa meistrivõistlustel. Mõlemal korral lõpetas Itaalia turniiri teisel kohal.
Pärast jalgpallurikarjääri lõppu alustas ta treenitööd. Aastatel 2011–2014 oli ta Torino Juventuse peatreener ja 2014–2016 Itaalia jalgpallikoondise peatreener. Juulis 2016 sai Conte Londoni Chelsea peatreeneriks ja oli ametis juulini 2018. Aastatel 2019–2021 oli ta Milano Internazionale peatreener. Novembrist 2021 aastani 2023 juhendas ta Tottenham Hotspuri.
Mátészalka

Mátészalka on linn Ungaris Szabolcs-Szatmár-Beregi komitaadis, Mátészalka kreisi keskus. Asub Nyíregyházast 52 km ida pool Kraszna jõe ääres.
Asulat on esmamainitud 1216. aastal nimega "Mathey". 
2001. aasta rahvaloenduse andmetel oli Mátészalka elanikest ungarlasi 96%, mustlasi 3% ja sakslasi 1%.
Albi küla

Albi oli Valgamaal asuv küla. Küla jääb tänapäeval Meegaste küla alale. Kihelkondlikult kuulus küla Otepää kihelkonda.
1920. aastatel kandis küla nime Rebas(t)e. Küla liideti 1977. aastal.
Mezőtúr

Mezőtúr on linn Ungaris Jász-Nagykun-Szolnoki komitaadis, Mezőtúri kreisi keskus. Asub Hortobágy-Berettyó kanali ääres.
Linna läbib Szolnok–Aradi raudtee.
Asula tekkis keskajal ja kandis alguses nime Túr.
19.-20. sajandil oli linn keraamikatootmise keskus.
Alnavere

Alnavere oli küla Tartumaal. Küla territoorium jääb tänapäeval Odivere ja Kääpa küla piirialale. Kihelkondlikult kuulus küla Maarja-Magdaleena kihelkonda.
Külas on sündinud Eesti näitleja Liina Olmaru.
Nice'i terroriakt 14. juulil 2016

Nice'i 2016. aasta terroriakt oli Prantsusmaal Nice'is Promenade des Anglais'l 14. juulil 2016 toimunud terroriakt, mille käigus kihutas 31-aastane Tuneesia päritolu Mohamed Lahouaiej Bouhlel veoautoga Bastille vallutamise aastapäeva tähistanud rahva hulka. 
Tunnistajate sõnul tegi auto 2 km jooksul siksakke, et ohvrite arvu suurendada. Prantsuse politsei avas auto peatamiseks selle pihta tule ning lasi autojuhi maha. Rünnakus hukkus 86 inimest ja 434 sai vigastada. Vastutuse rünnaku eest võttis ISIS.
15. juulil 2016 nimetas president François Hollande toimunut islamistlikuks terroriaktiks ja teatas, et Prantsuse õhujõud alustavad ISIS-e pihta õhulööke ning riigis kehtinud eriolukorda pikendatakse kuue kuu võrra. Valitsus kuulutas välja kolmepäevase leina ning kutsus avalikkust reservväelastega liituma.
Rünnakus hukkunute seas oli ka kaks Eesti kodanikku ning veel kaks Eesti kodanikku ja üks Eesti resident, kes on Vene Föderatsiooni kodanik, said vigastada ja viidi haiglaravile.
Mac OS X Lion

Mac OS X Lion (versioon 10.7) on kaheksas operatsioonisüsteemi Mac OS X väljalase Macintoshi arvutitele.
Mac OS X Lion on Mac OS X Snow Leopardi järglane. Sellest järgmine versioon on OS X Mountain Lion.
Süsteemi nõuded.
Toetatud on kõik Macintoshi arvutid, millel on Inteli 64-bitine protsessor ja vähemalt 2 GB RAM-mälu.
Uued ja muudetud võimalused.
Muudetud on kasutajaliidest ja rakendused on nüüd IOS-i stiilis. Mac OS X Lion salvestab kasutajate loodud või muudetud dokumente ja muid tegevusi automaatselt.
Operatsioonisüsteemi lisati uusi keeli, olemas on Launchpad (arvutis olevaid rakendusi näeb nii nagu iOS-is) ja Mac App Store'i otsetee.
Landmannalaugar

Landmannalaugar () on piirkond Islandi edelaosas, vulkaan Hekla lähistel Fjallabaki looduskaitsealal. Landmannalaugar asub Reykjavikist 180 kilomeetrit ida pool. Kuumaveeallikatega ala asub aastal 1477 moodustunud Langahrauni laavavälja servas (nimi tähendab tõlkes maameeste soojad allikad). Piirkond on populaarne turistide seas, nii asub seal aastal 1951 rajatud 78 kohaga matkajatele mõeldud onn, millel on ka käimla ja duširuum. Talvisel ajal on see onn murdmaasuusatajate baasiks.
Piirkonnas asub lisaks Heklale veel teisi vulkaane – näiteks Torfajökull, Brennisteinsalda ja Bláhnúkur. Seal asub ka must Laugahrauni laavaväli, mis koosneb obsidiaanist.
Estonian Cell

Estonian Cell AS on haavapuitmassi tootmisele spetsialiseerunud ettevõte Eestis. Tehas asub Kundas aadressil Jaama 21. Estonian Cell on üks kahest tselluloosi töötlevast suurettevõttest Eestis Kehra tselluloositehase kõrval. 
Lisaks on ettevõte Eesti suurim biogaasi tootja ja tarbija. Kavas on biogaasi toodangu mahu kasvatamine ja selle müümine gaasivõrku.
2014. aastal oli ettevõtte käive 69,13 miljonit eurot, millega see oli käibelt Eesti sajas ettevõte. 2017. aastal oli ettevõtte müügitulu 80,7 miljonit ja 2018. aastal 90,5 miljonit eurot.
Ettevõttes töötas 2015. aasta seisuga 85 inimest ja see on tootmisvaldkonna ettevõtete seas üks Eesti paremaid palgamaksjaid.
Tegemist on ühe Eesti suurema elektritarbijaga. Estonian Cell kasutab enam kui 2% Eestis tarbitud elektrienergiast ning energiakulude osa tootmiskuludes ületab 20 protsenti. Seepärast on ettevõte väga tundlik elektrihinna muutuste suhtes. Samuti on muret tuntud CO2 kvoodi pärast.
Ettevõte kasutab ära umbes poole Eestis langetatud haabadest ning kasutab seejuures ära ka madalama kvaliteediga puitu, mis ei sobi saematerjaliks. Osa toorainest tuuakse sisse Lätist. Kogu toodang läheb ekspordiks ja seda müüakse enam kui 30 riigi paberitööstustele.
Ettevõtte ainuomanik on Heinzel Holding GmbH.
Ajalugu.
Tehast hakati Kundas ehitama 2004. aastal ja tootmistegevust alustati aprillis 2006. Tehase rajamise maksumus oli 153 miljonit eurot, see oli üks suuremaid Eestisse tehtud välisinvesteeringuid. Järgmise 13 aasta jooksul investeeriti lisaks 50 miljonit eurot. Sealhulgas investeeriti näiteks 2019. aastal 20 miljonit tehase uuendamisse ja veepuhastusjaama täiendamisse.
Pärast Venemaa sissetungi Ukrainasse toimunud elektrihinnatõus on kahjustanud ettevõtte tegevust. 2023. aastal jäädi 22,9 miljoni euro suurusse kahjumisse ja 2024. aastal oli netokahjum 8,8 miljonit eurot.
2025. aastal teatati, et ettevõte seiskab keerulise turuolukorra ja majanduskeskkonna tõttu oktoobris tootmise kaheks kuuks ning jätkab hiljem taaskäivitamisel vähendatud tootmismahuga, mille tõttu vähendatakse töötajate arvu 87 pealt vähemalt 20 võrra. Lühemat aega seisis tootmine ka 2024. aasta septembris.
Juhtimine.
Aktsiaseltsi tegevust juhtis pikka aega Siiri Lahe. 1. jaanuarist 2025 on ettevõtte tegevjuht Meelis Kuzma ja Lahe liitus ettevõtte nõukoguga.
Suurtükiväelase Dolase seiklused

Suurtükiväelase Dolase seiklused (originaalpealkiri "Jak rozpętałem drugą wojnę światową", eesti keeles 'Kuidas ma Teise maailmasõja valla päästsin') on 1970. aastal linastunud kolmeosaline Poola mängufilm. Film tugineb Kazimierz Sławiński 1967. aastal ilmunud romaanile "Przygody kanoniera Dolasa".
Sisu.
Filmi peategelane on ebaõnnestunud sõdur Franek Dolas, kes Teise maailmasõja alguses sakslaste kätte sõjavangi langeb ning seejärel vangilaagrist põgeneb. Järgnevad seiklused Austrias, Jugoslaavias, Aafrikas, Vahemerel ja Itaalias. Filmi lõpuks jõuab Dolas tagasi kodukohta.
Marju Tammik

Marju Tammik (sündinud 15. oktoobril 1972) on eesti kunstnik ja moeillustraator. 
Ta on lõpetanud Eesti Kunstiakadeemia moekunstnikuna 1997. aastal. Pärast Kunstiakadeemia lõpetamist töötas ta stilisti ja moekunstnikuna. Ta on avaldanud illustratsioone ajakirjades ja illustreerinud raamatuid, loonud kaubamärkide ja reklaamikampaaniate visuaalseid lahendusi, esinenud rahvusvahelistel moeillustratsiooni näitustel.
Tema fookuses on peamiselt graafiline disain ja moeillustratsioon, mida ta ka Eesti Kunstiakadeemias õpetab. Marju Tammiku teoseid on eksponeeritud näitustel Tallinnas, Thbilisis, Pärnus , Helsingis ja Washingtonis, disaininädala raames Budapestis ja Boråsi Tekstiilimuuseumis Rootsis. Tema teosed on Londoni galerii Rise Art veebigalerii püsiekspositsioonis. 
Marju Tammiku ja Margus Tammiku loodud kohvibrändi visuaalne lahendus on auhinnatud pakendikategoorias Eesti Disaini auhinna ja Kuldmuna konkurssidel.
Pierre Lellouche

Pierre Lellouche (sündinud 3. mail 1951 Tunises) on advokaat ja Prantsusmaa poliitik. Ta oli 23. juunist 2009 kuni 13. novembrini 2010 Prantsusmaa Euroopa asjade minister François Filloni teises valitsuses. 14. novembrist 2010 kuni 10. maini 2012 oli ta Prantsusmaa väliskaubanduse minister François Filloni kolmandas valitsuses.
Ta sündis aastal 1951 Tunises.
1957. aasta NSV Liidu meistrivõistlused jääpurjetamises

1957. aasta NSV Liidu meistrivõistlused jääpurjetamises toimusid 17.–24. märtsil Leningradis.
Tulemused.
Võistkonnad: &lt;br&gt;
1. Daugava 32 449&lt;br&gt;
2. Sõja-merejõud 26 896&lt;br&gt;
3. Burevestnik 26 300&lt;br&gt;
4. Kalev 21 638&lt;br&gt;
5. ALMAVÜ 20 407&lt;br&gt;
6. Sõja-merejõud II 18 540
Rezo Tšeišvili

Rezo Tšeišvili (gruusia keeles რეზო ჭეიშვილი; 24. aprill 1933 Khuthaisi – 11. september 2015 Khuthaisi) oli gruusia kirjanik ja filmistsenarist.
Tšeišvili lõpetas 1959. aastal Thbilisi Riikliku Ülikooli gruusia filoloogia erialal. 
Kirjandusega hakkas ta tegelema üliõpilasena. 
Ta on kirjutanud eri žanrites, sealhulgas romaane, jutustusi, novelle ja filmistsenaariume. 
Tema tuntuim töö on stsenaarium gruusia filmile "Sinised mäed" (film esilinastus 1984. aastal). NSV Liidus riiklikul tasandil pärjatud filmi näidati ka Cannes'i filmifestivalil.
Jutustused ja novellid.
Tšeišvili novelliloomingust võib nimetada kogusid "Tänavu suvel Tskaltubos" ja "Suits" ning novellitsüklit "Tuul kannab kaugelt muusikat".
Mitmetes kirjanduselu kajastavates novellides ja jutustustes on ta kujutanud satiiriliselt literaate ja kirjandustegelasi, kasutades ära ka välise koomika vahendeid. Selle hea näide "Sinised sillad". Selle novelli ainetel kirjutas ta hiljem menukaks osutunud filmistsenaariumi "Sinised mäed". 
Tšeišvili novelle on eesti keelde vahendanud tõlkija Merike Pau. 1983. aastal ilmus Loomingu Raamatukogu sarjas novellikogumik "Luca Pacioli viimased eluaastad".
1958. aasta NSV Liidu meistrivõistlused jääpurjetamises

1957. aasta NSV Liidu meistrivõistlused jääpurjetamises toimusid 21.–30. märtsil Riias.
Tulemused.
Võistkonnad: &lt;br&gt;
1. Kalev 25 769&lt;br&gt;
2. AVLAMÜ 21 739&lt;br&gt;
3. Sõja-merejõud 19 926
Yūko Shimizu

Yūko Shimizu (清水 侑子 Shimizu Yūko) (sündinud 1. novembril 1946) on Jaapani disainer, kes on tuntud Hello Kitty loojana.
Ta on sündinud Chiba prefektuuris ja on lõpetanud Musashino Kunstiülikooli. Ta lõi Hello Kitty Sanrio heaks töötades 1974. aastal. Shimizu lahkus Sanriost 1976. aastal, et abielluda. Sellest ajast alates on töötanud vabakutselise disainerina. Kunstnik ise ei ole Hello Kitty eest kunagi palju raha teeninud.
Lisaks Hello Kittyle on disainer loonud ka teisi tegelasi nagu Angel Cat Sugar ja Rebecca Bonbon. Lisaks on ta avaldanud pildiraamatuid.
Dunaharaszti

Dunaharaszti on linn Ungaris Pesti komitaadis Szigetszentmiklósi kreisis. Asub Budapestist 17 km lõuna pool Pesti tasandikul Doonau haru ääres.
1959. aasta NSV Liidu meistrivõistlused jääpurjetamises

1959. aasta NSV Liidu meistrivõistlused jääpurjetamises toimusid 20.–30. märtsil Alūksnes.
Tulemused.
Võistkonnad: &lt;br&gt;
1. Kalev 18 959&lt;br&gt;
2. Daugava 21 739&lt;br&gt;
3. Trud 19 926&lt;br&gt;
4. Volna 13 567&lt;br&gt;
5. Tööjõureservid 12 590&lt;br&gt;
6. ALMAVÜ 12 416
1960. aasta NSV Liidu meistrivõistlused jääpurjetamises

1960. aasta NSV Liidu meistrivõistlused jääpurjetamises toimusid 26. märtsil Riias.
Tulemused.
Võistkonnad: &lt;br&gt;
1. Volna 16 331&lt;br&gt;
2. Kalev 15 913&lt;br&gt;
3. Daugava 15 174&lt;br&gt;
Galerii-G

Galerii-G OÜ (harvemini "Galerii G" või "G-galerii") on Eesti kunstiettevõte, mis müüb kunstimaterjale ja kunstiteoseid.
Ettevõte asutati aastal 1989 ja samal ajal avas ettevõte Tallinnas aadressil Narva maantee 2 ka kauplus-salongi. Aastatel 2002–2007 oli ettevõttel Vabaduse väljakul oma näitustesaal.
Ettevõttel oli oma pildiraamitöökoda, mis müüdi 2007. aastal ettevõttele OÜ Duo Pildiraam.
1960. aasta NSV Liidu meistrivõistlused purjetamises

1960. aasta NSV Liidu meistrivõistlused purjetamises toimusid 7.–24. juunil Sevastopolis.
Jesaja

Jesaja (heebrea keeles "Jeschajahu"; ka Isaias) oli Vana Testamendi prohvet, kes tegutses u 740–701 eKr kuningas Hiskija peamise nõuandjana. Tema surma-aastaks on pakutud 687 eKr.
Jesaja on Hesekieli ja Jeremija kõrval tähtsaim Tanaki kirjaprohvet.
Vanas Testamendis on Jesaja raamat, mis kirjutati mitme autori poolt. Selle järgi oli Jesaja juuda soost ja hea haridusega. Ta oli abielus ja tal oli vähemalt kaks poega. Ta sai prohveti kutse kuningas Ussia surma-aastal (740/739 eKr). Ta nõustas kuningaid Aahast ja Hiskijat (Js 36-39) kuni assüürlaste sissetungini Lõunariiki aastal 701 eKr.
Jeesus viitas Jesajale sagedamini kui ühelegi teisele prohvetile. Jesajale viitasid Uues Testamendis sageli ka Peetrus, Johannes ja Paulus.
Hiskija

Hiskija (Ezechia, Hiskia või Hiskias, heebrea keeles חזקיהו "Chiskijahu"; 752–697 eKr) oli 725–698 eKr Juuda kuningas, oma isa Aahase järglane.
Ungari kreiside loend

Ungari kreiside loend 2015. aasta lõpu seisuga on järgnevas tabelis.
Kreiside arv nende taasloomise ajal 1. jaanuaril 2013 oli 175, kuid langes pärast Polgárdi kreisi kaotamist 2014. aasta lõpus 174-le. 
Budapestis vastavad kreisidele ringkonnad, mida on kokku 23.
Võõpste raamatukogu

Võõpste raamatukogu on raamatukogu Võõpste külas. 
Raamatukogu on asutatud 1929. aastal.
Alates 2001. aastast asub raamatukogu endises Võõpste koolimajas.
1957. aasta NSV Liidu meistrivõistlused ratsutamises

1957. aasta NSV Liidu meistrivõistlused ratsutamises peeti 1.–9. septembrini Moskvas. Eestist esindajad karantiini tõttu puudusid.
Tulemused.
Takistussõidud.
Väljaspool võistkonnaarvestust:
Võidusõidud.
Võistkonnad: &lt;br&gt;
1. AKSK I 78,5&lt;br&gt;
2. AKSK II 62,5&lt;br&gt;
3. Burevestnik I 58,5
Vorstioru järv

Vorstioru järv (ka "Võõpste paisjärv") on Võõpste lähedal Aruaia külas asuv paisjärv. 
Järv on kolhoosiajal paisutatud Võõpste–Kastre peakraavile (Künnapoja), mis suubub Emajõkke. Järve äärde rajati ka hüppetorn.
Järve veepeegli suurus on 3,5 ha ja pea 10 meetri sügavune.
József Rippl-Rónai

József Rippl-Rónai (23. mai 1861 Kaposvár – 25. november 1927 Kaposvár) oli ungari maalikunstnik (sümbolist ja postimpressionist), ungari modernse maalikunsti teerajajaid.
Pärast keskkooli läks ta tööle Budapesti apteekriõpilaseks ja töötas apteekriabilisena Pestis ja Kaposváris. Ta hakkas võtma joonistamistunde ning 1884 suundus ta õppima Müncheni kunstiakadeemiasse. 1887 läks ta Pariisi, kus õppis Mihály Munkácsy juures ning sai tema abiliseks. 1900 pöördus ta Ungarisse tagasi ja oli üks impressionistide rühmituse MIÉNK asutajaid ning osales Nyugati tegevuses.
Arujumikas

Arujumikas ("Centaurea jacea") on korvõieliste sugukonda jumika perekonda kuuluv taimeliik.
Taim on Eestis tavaline.
Koit (laev 1942)

Koit oli aurulaev, mida kasutati Eestis kaubalaevana ja hiljem õppelaevana. 
Ajalugu.
Kaubalaevana.
Kaubaaurik ehitati 1942. aastal Taanis. Laeval oli kaks lastiruumi.
Kuni 1971. aastani oli laeva nimi Verhojansk ja Eesti Merelaevandus kasutas seda kaubalaevana. Kodusadam oli Tallinn. Laev tühimassiga 2200 t võis peale võtta 3900 t lasti.
See oli viimane Eesti NSV-s kasutatud söeküttega aurulaev.
Õppelaevana.
Seoses vana laeva "Läänemaa" kasutuselt kõrvaldamisega 1971. aastal loovutas Eesti Merelaevandus "Koidu" Eesti NSV Vetelpäästeühingule õppelaevaks. Alates 1971. aastast seisis laev Lahesuu sadama kaugemas sopis Paljassaare tee 6. 
Laeval tegutses ka Eesti Noorte Mereklubi, kus olid laevajuhtide, mehaanikute (motoristide), laevamudelismi, veemotospordi ja paljud muud noorte huviringid. 
Kapten oli Tõnu Meltsas.
Laev kõrvaldati kasutusest 1980. aastal, kui võeti kasutusele uus õppelaev "Tallinn".
Kisvárda

Kisvárda on linn Ungaris Szabolcs-Szatmár-Beregi komitaadis, Kisvárda kreisi keskus. Asub Nyíregyházast 47 km kirde pool, 22 km kaugusel Ukraina piirist.
Asula kohal oli ungarlaste maahõivamise käigus linnus, mille ungarlased oma piirirajatisena kasutusse võtsid. Linna nimi tähendab 'väike kindlus'. 1415 sai Pelbárt Várday kuningalt loa rajada endise kindluse asemele kivist kindlus. 1421 sai asula linnaõigused.
Enne Teist maailmasõda moodustasid juudid umbes 30% elanikest. 2001. aastal olid 99% linnaelanikest ungarlased.
Tänapäeval kasutatakse Kisvárda kindluse varemeid vabaõhuteatrina.
1960. aasta NSV Liidu meistrivõistlused moodsas viievõistluses

1960. aasta moodsa viievõistluse NSV Liidu meistrivõistlused peeti 3.–7. juulil Moskvas. Osales 58 sportlast 16 võistkonnast. 
Tulemused.
Vabariikide ja linnade võistkonnad:&lt;br&gt;
1. Leningrad 14 059&lt;br&gt;
2. Moskva 13 376&lt;br&gt;
3. Eesti NSV (Hanno Selg, Johannes Peets, Enn Liivak) 12 209&lt;br&gt;
4. Ukraina NSV 11 483&lt;br&gt;
5. Läti NSV 11 473&lt;br&gt;
6. Turkmeeni NSV 11 432&lt;br&gt;&lt;br&gt;
Ühingute võistkonnad:&lt;br&gt;
1. Nõuk. Armee 80&lt;br&gt;
2. Dünamo 49&lt;br&gt;
3. Kalev 27&lt;br&gt;
4. Burevestnik 26&lt;br&gt;
5. Spartak 25&lt;br&gt;
6. Daugava 17
1959. aasta NSV Liidu meistrivõistlused moodsas viievõistluses

1960. aasta moodsa viievõistluse NSV Liidu meistrivõistlused peeti 10.–14. augustini Moskvas osana II spartakiaadist. Osales 63 sportlast.
Tulemused.
Meeskondlik arvestus:
1958. aasta NSV Liidu meistrivõistlused moodsas viievõistluses

1958. aasta moodsa viievõistluse NSV Liidu meistrivõistlused peeti 26.–31. augustini Moskvas 78 võistleja osalusel.
Fót

Fót on linn Ungaris Pesti komitaadis Dunakeszi kreisis. Asub Budapestist 17 km põhja pool.
Linnas asub 1845–1855 uusromaani stiilis ehitatud ja Miklós Ybli projekteeritud katoliku kirik.
1957. aasta NSV Liidu meistrivõistlused moodsas viievõistluses

1957. aasta moodsa viievõistluse NSV Liidu meistrivõistlused peeti 1.–5. septembrini Moskvas, osalejaid oli 50.
1960. aasta NSV Liidu meistrivõistlused jalgrattasõidus

1960. aasta NSV Liidu meistrivõistlused jalgrattasõidus toimusid mitmes osas. Maantee- ja krossisõidud peeti Chișinăus 29. septembrist 5. oktoobrini.
1958. aasta NSV Liidu meistrivõistlused jalgrattasõidus

1958. aasta NSV Liidu meistrivõistlused jalgrattasõidus toimusid mitmes osas.
Mitmepäevasõit.
Peeti 15.–28. juunini marsruudil Minsk-Vilnius-Riia-Tallinn-Leningrad-Moskva.
Ühisstardid.
Ühisstardist sõidud toimusid 3. ja 4. augustil Moskvas.
Muud alad.
Võistkondlikud sõidud ja kross peeti 13.-15. septembrini Lvivis.
1956. aasta NSV Liidu meistrivõistlused moodsas viievõistluses

1956. aasta moodsa viievõistluse NSV Liidu meistrivõistlused peeti 10.–15. augustini Moskvas osana I rahvaste spartakiaadist.
Tulemused.
Võistkonnad:&lt;br&gt;
1. Armeenia NSV 12 797 &lt;br&gt;
2. Vene NFSV 12 743,5 &lt;br&gt;
3. Moskva 8363 &lt;br&gt;
4. Kasahhi NSV 8245,5 &lt;br&gt;
5. Eesti NSV 8191 &lt;br&gt;
6. Leningrad 8101,5 &lt;br&gt;
7. Gruusia NSV &lt;br&gt;
8. Ukraina NSV &lt;br&gt;
9. Karjala ANSV&lt;br&gt;
10. Turkmeeni NSV&lt;br&gt;
11. Usbeki NSV&lt;br&gt;
1956. aasta Eesti meistrivõistlused moodsas viievõistluses

1956. aasta moodsa viievõistluse Eesti meistrivõistlused peeti 29. juunist 3. juulini Tallinnas.
Tulemused.
Võistkonnad:&lt;br&gt;
1. Dünamo (K. Lage, H. Müür, E. Liivak) 13 145 &lt;br&gt;
2. Spartak 9251 &lt;br&gt;
3. Kalev 7922 &lt;br&gt;
Tõdva vennastekoguduse palvemaja

EEVK Tõdva vennastekoguduse palvemaja on palvemaja Harju maakonnas Saku vallas Tõdva külas.
Palvemaja ehitati 1888. Maja kasutavad ka EELK Jüri ja Hageri kogudused.
Jaanimäe palvemaja

EELK Jaanimäe palvemaja on palvemaja Võru maakonnas Rõuge vallas Jaanimäe külas.
Palvemajale pandi nurgakivi 1938 ja maja sai valmis 1941. Majas tegutseb Rõuge kogudus, varem kasutas maja EEVK kogudus.
Kulli palvemaja

Kulli vennastekoguduse palvemaja on EEVK palvemaja Pärnu maakonnas Lääneranna vallas Rädi külas.
Palvemaja ehitati 1939. Maja on Eesti kultuurimälestiste registris arvele võetud kui 20. sajandi tähelepanuväärne ehitis.
Võnohradiv

Võnohradiv (ungari Nagyszőlős) on linn Ukrainas Taga-Karpaatia oblastis. Linn asub Tisza paremal kaldal, Musta mäe jalamil, 16 km kaugusel Ungari piirist.
2001. aasta seisuga oli linna elanike hulgas 77,1% ukrainlasi, 9,0% venelasi ja 8,5% ungarlasi.
Ajalugu.
Linna on kirjalikult esmamainitud 1262. aastal, mil sai linnaõigused. 13. sajandil sai linn Ugocsa komitaadi keskuseks.
Võnogradiv kuulus 1919. aastani Ungarile, seejärel 1939. aastani Tšehhoslovakkiale, 1939–1944 taas Ungarile ja alates 1944. aastast Ukrainale (1991. aastani Nõukogude Liidu koosseisus).
1910. aastal oli 7811 elanikust 76% ungarlased, 16% russiinid ja 7% sakslased. Ukraina 2001. aasta rahvaloenduse andmetel oli linna elanikest 82% ukrainlased, 13,5% ungarlased ja 3,8% rumeenlased.
Pühalepa palvemaja

Hiiumaa vennastekoguduse palvemaja on EEVK palvemaja Hiiu maakonnas Hiiumaa vallas Pühalepa külas.
Palvemaja ehitati 1920.–1930. aastatel. Maja on Eesti kultuurimälestiste registris arvele võetud kui 20. sajandi tähelepanuväärne ehitis.
NSV Liidu meistrivõistlused purjetamises

NSV Liidu meistrivõistlused purjetamises olid aastatel 1923–1991 NSV Liidus toimunud purjespordivõistlused (meistrivõistlused), kus selgitati oma ala NSV Liidu meister.
Laanemetsa Peeter-Pauli kirik

Laanemetsa Peeter-Pauli kirik on õigeusu kirik Valga maakonnas Valga vallas Laanemetsa külas.
Kirik ehitati 1855. aastal. Hoone seisukord on halb.
MRP Linna Liinid

OÜ MRP Linna Liinid oli Eesti transpordiettevõte. Ettevõte oli üks kahest Tallinna ühistransporti teenindavast ettevõttest (teine on Tallinna Linnatranspordi AS). MRP Linna Liinid oli keskendunud bussitranspordile, teenindades liine 2, 12, 13, 20, 20A, 25, 39, 41, 41B, 49, 57, 59, 65.
Putnok

Putnok on linn Ungaris Borsod-Abaúj-Zempléni komitaadis, Putnoki kreisi keskus. Asub Slovakkia piiri lähedal Sajó vasakul kaldal, 40 km kaugusel Miskolcist.
Piirkond oli kuninga valduses kuni 1283. aastal andis László IV selle Rátolthi perekonnale (hiljem: Putnoky). Perekond lasi 1412–1427 ehitada kindluse, mis hävis türklaste sissetungi ajal. 1881 võeti Putnoki linnaõigused ära. 1989 nimetati Putnok taas linnaks. 
Linna läbib Miskolc–Bánréve–Ózdi raudtee.
2001. aastal olid 91% elanikest ungarlased ja 9% mustlased.
Louis-Antoine

Louis Antoine, Angoulême'i hertsog (6. august 1775 – 3. juuni 1844) oli vaidlustatult Prantsusmaa kuningas Louis XIX nime all 2. augustil 1830 (20 minutit).
Tema isa oli Charles X, kes valitses aastatel 1824–1830. Charles X valitsusaja lõpus algas Juulirevolutsioon, mille tagajärjel kuningas troonist loobus (Louis Antoine'i kasuks). Louis XIX esimeseks ja viimaseks otsuseks kuningana jäi troonist loobumine oma vennapoja Henri kasuks (kuningana Henri V), kelle valitsusaeg jäi samuti lühikeseks.
Lê Công Vinh

Lê Công Vinh (sündinud 10. detsembril 1985) on Vietnami jalgpallur, ründaja.
Ajakeskus Wittenstein

SA Ajakeskus Wittenstein on Paide Ordulinnuse peatornis (aadressil Veski tänav 11) asuv asutus, kus huumori võtmes tutvustatakse Eesti ajalugu alates muinasajast ja lõpetades tänapäevaga. Nimi "Wittenstein" oli Paide alamsaksakeelne nimi (tõlkes 'valge kivi').
Ehitisel on kaheksa korrust ja igal korrusel tutvustatakse ühte Eesti ajaloo etappi.
Keskuse kontseptsiooni autor ja teostuse koordinaator on Georgi Särekanno. Keskuse videoprgrammid ja helitööd tegi OÜ Ruudu Produtsendid.
Ilian Stoyanov

Ilian Stoyanov (bulgaaria keeles Илиан Стоянов; sündinud 20. jaanuaril 1977) on Bulgaaria endine jalgpallur, kaitsja.
Kiril Metkov

Kiril Metkov (sündinud 1. veebruaril 1965) on Bulgaaria endine jalgpallur, poolkaitsja.
Frode Johnsen

Frode Johnsen (sündinud 17. märtsil 1974) on Norra endine jalgpallur, ründaja.
Tore Pedersen

Tore André Pedersen (sündinud 29. septembril 1969 Fredrikstadis) on Norra endine jalgpallur, kaitsja.
Drakadeemia

MTÜ Drakadeemia oli Tallinnas aadressil Vene tänav 6 asuv erakool, kus õpetati teatrialast loovkirjutamist ja muud teatriga seotut. Kooli õppetöö toimus Tallinna Rahvaülikooli teatrikeskuses.
Kooli asutas 2008. aastal Siret Campbell, kellest sai ka kooli juhataja. Juhendajatena töötasid koolis Mihkel Seeder, Madli Pesti, Leana Jalukse, Maarin Ektermann, Henri Hütt, Kiwa. Varem olid juhendajatena tegutsenud veel näiteks Piret Jaaks, Margit Keerdo-Dawson ja Marite Butkaite.
21. septembril 2024 lõpetas Drakadeemia loovkirjutamiskool tegevuse.
Paulo Jamelli

Paulo Jamelli (sündinud 22. juulil 1974 São Paulos) on Brasiilia endine jalgpallur, ründaja.
Argel Fucks

Argel Fucks (õieti Argélico Fucks; sündinud 14. septembril 1974) on Brasiilia endine jalgpallur, kaitsja. Pärast sportlaskarjääri lõppu on ta tegutsenud treenerina.
2020. aastast on ta Brasiilia esiliiga klubi CSA peatreener.
Koondisekarjäär.
1991. aastal tuli ta Brasiilia noorte koondisega Lõuna-Ameerika alla 17-aastaste meistriks. 1992. aastal tuli ta Lõuna-Ameerika noorte meistriks ja 1993. aastal noorte maailmameistriks.
Brasiilia rahvuskoondises tegi ta ainult ühe mängu – 29. märtsil 1995 sõprusmängus Hondurase vastu.
Ricardo Alexandre dos Santos

Ricardo Alexandre dos Santos (sündinud 24. juunil 1976 Passoses) on Brasiilia endine jalgpallur, poolkaitsja.
Nádson Rodrigues de Souza

Nádson Rodrigues de Souza (sündinud 30. jaanuaril 1982 Serrinhas) on Brasiilia endine jalgpallur, ründaja.
Koondisekarjäär.
Ta kuulus Brasiilia koondisse 2003. aasta CONCACAF Gold Cupil.
Eesti Avatud Ühiskonna Instituut

Eesti Avatud Ühiskonna Instituut (lühend EAÜI) on Eesti mittetulundusühing, mis tegeleb Eesti ühiskonnaküsimustega. Instituut asub Tallinnas aadressil Narva maantee 25.
Põhikirja järgi on EAÜI eesmärkideks näiteks heategevuslik teaduse, hariduse ja kultuuri toetamine avalikes huvides, ühiskonnaprotsesside mitmetahuline (nt majanduslik, sotsiaalne, poliitiline vaatenurk) analüüsimine, avatud ühiskonna ideede propageerimine.
EAÜI on asutatud 1998. aastal ja EAÜI peab ennast 1993. aastal asutatud samanimelise ühenduse õigusjärglaseks.
Osmar Donizete Cândido

Osmar Donizete Cândido (sündinud 24. oktoobril 1968 Pradoses) on Brasiilia endine jalgpallur, ründaja.
Eesti Goethe Selts

Eesti Goethe Selts on Tartus tegutsev teaduslik selts.
Seltsi esimees on Liina Lukas.
Selts asutati 22. märtsil 1988 Tartus. Selts loodi eesmärgiga "eri vaimualade esindajate koostöös edendada kultuurilooalast mõtet Eestis, teadvustada rahvusliku ning Euroopa kultuuri järjepidevust, lähtudes Johann Wolfgang Goethe vaimupärandist". Seltsi juhid olid tollal teiste seas Ain Kaalep, Linnar Priimägi, ja Madis Kõiv. 
1988–1991 viis selts läbi haridusprogrammi (Eesti Goethe-Gümnaasium). Pärast haridusprogrammi jäi seltsi tegevus soiku. 1999. aastal selts taasasutati ja eesmärgiks seati saksa kultuurist huvitatute ühendamine Eestis.
Selts on välja andnud teoseid, aastast 1991 (kuid mitte igal aastal) ilmub seltsi aastaraamat.
Kaarli Kool

Kaarli Kool on Tallinnas aadressil Toompuiestee 4 tegutsev kristlik kool-lasteaed, mida peab üleval Tallinna Kaarli kogudus.
Kool avati 2013 ja see on kasvanud täiemahuliseks põhikooliks. Praegu on koolis avatud igas vanuserühmas üks klassikomplekt, kus õpib kuni 20 last.
Lillakas

 
Lillakas ("Rubus saxatilis") on roosõieliste sugukonda muraka perekonda kuuluv mitmeaastane kahekojaline rohttaim.
Lillaka rahvapärased nimetused on ka lillikas, lemmikud, liimukas ja linnumari. (Võru keeles "linohk".)
Levila ja kasvukohad.
Lillakas on levinud Euraasia parasvöötmes – Islandist kuni Jaapanini. Eestis on lillakas levinud üle kogu maa.
Eestis on lillaka elupaigad tavaliselt metsades (laane-, lodu- ja soometsas), võsastikes, madalsoos, siirdesoos ja rabas, mujal maailmas ka kaljudel ja mäestikunõlvadel. Kasvukohana on eelistatud niiskem ja mitte väga happeline pinnas.
Botaanilised tunnused.
Taim kasvab enamasti 10–30 cm kõrguseks.
Lehed on kolmetised ja pikkade rootsudega liitlehed. Lehekesed on veidi karvased ja kahelisaagja servaga. Külgmised lehekesed on väga lühikese rootsuga, keskmine leheke aga pikema rootsuga, kujult rombjas ja vahel kahehõlmaline. Võsunditel kasvavad abilehed on munajad, viljuvatel vartel aga süstjad.
Lillaka väikesed kahesugulised õied asetsevad 3–10 kaupa varre tipus sarik- või kobarõisikus ja 1–2 kaupa lehekaenaldest arenevatel harudel. Kroonlehed on kitsad ja mõlajad. Tupplehed on süstjad ning tagasikäändunud.
Vilju kandev vars on püstine, sirge ja selle alumine osa on kaetud väikeste soomusjate lehekestega. Varred on kaetud lühikeste eemalehoiduvate karvade ja väikeste ogadega.
Erepunased luuviljad paiknevad varrel koos 1–5 kaupa ja on alusel veidi liitunud. Viljaluud on suhteliselt suured ja rõmelised. Hapuka maitsega viljad on söödavad.
Risoom on taimel hästi arenenud.
Paljunemine.
Lillakas paljuneb nii vegetatiivselt (peamine sigimisviis) kui ka seemnetega. Vegetatiivsed võsundid on pikad, lamavad või tõusvad ning juurduvad sügisel.
Taim õitseb juunist augustini. Õisi tolmeldavad mitmesugused putukad. Seemnete levikule aitavad kaasa lillaka viljadest toituvad linnud ja imetajad.
Lillakas on isesteriilne – ta ei viljastu oma õietolmuga.
Parem Eesti

Parem Eesti on Eestis tegutsev poliitiline ühendus. Ühendus kanti äriregistrisse 2009. aastal.
2014. aastal kavatsesid kaks ühendust – Parem Eesti ja Vaba Isamaaline Kodanik – moodustada uue erakonna (Vabaerakond), ent Parem Eesti loobus sellest ettevõtmisest.
Ühenduse esimees on Maario Laas.
Parem Eesti/Eesti Kodanik

Parem Eesti/Eesti Kodanik (lühend PE/EK) oli Eesti valimisliit.
Liit osales 1995. aasta Riigikogu valimistel, kus sai 19 529 häält ehk 3,61% koguhäältest. Seega liit Riigikokku ei pääsenud (alla 5% häältest).
Isamaa ja ERSP liit

Isamaa ja ERSP liit (lühend I/ERSP) oli Eesti valimisliit.
Liit osales 1995. aasta Riigikogu valimistel, kus sai 42 493 häält ehk 7,86% koguhäältest. Liit sai Riigikogus 8 kohta. Riigikokku läksid Jüri Adams, Jaanus Betlem, Toivo Jürgenson, Tunne Kelam, Mart Laar, Tõnis Lukas, Tiit Sinissaar, Lauri Vahtre.
Valimisliit Kindel Kodu

Valimisliit Kindel Kodu oli Eesti valimisliit. Liidu moodustasid Eesti Demokraatlik Õigusliit, Eesti Koonderakond ja Eesti Maaliit.
Liit osales 1992. aasta Riigikogu valimistel, kus sai 62 329 häält ehk 13,6% koguhäältest. Liit sai Riigikogus 17 kohta.
Valimisliit Rahvarinne

Valimisliit Rahvarinne oli Eesti valimisliit.
Liit moodustati 25. mail 1992 Eesti Rahva-Keskerakonna ja Eestimaa Rahvarinde eestseisuse vahel. 11. juulil 1992 ühinesid liiduga Eesti Naisliit ja Eestimaa Rahvaste Ühendus.
Liit osales 1992. aasta riigikogu valimistel, kus koguti 56 124 häält ehk 12,25% koguhäältest. Selle tulemusega sai liit riigikogus 15 kohta.
Tiit Metusala

Tiit Metusala (sündinud 2. aprillil 1937 Tallinnas) on eesti energeetik ja tehnikateadlane.
Ta lõpetas 1956. aastal Tallinna 4. Keskkooli ning õppis aastatel 1956–1961 Slovakkia Tehnikaülikoolis Bratislavas, mille lõpetas 1961. aastal. 1970. aastal lõpetas Leningradi Polütehnilises Instituudi aspirantuuri, kaitses seal 1971. aastal väitekirja ning sai tehnikakandidaadi kraadi.
Ta töötas aastatel 1961–2011 Tallinna Tehnikaülikoolis õppejõuna, sealhulgas 1975. aastast dotsendina ja 2006. aastast on emeriitdotsent. Ta oli aastatel 1991–1994 energeetikateaduskonna dekaan ja aastatel 1994–2001 prodekaan.
Isiklikku.
Tema abikaasa oli disainer Kirsti Metusala.
Serafima Rjangina

Serafima Rjangina (vene Серафима Васильевна Рянгина; 25. veebruar (vkj. 13. veebruar) 1891 Peterburi – 16. juuni 1955 Moskva) oli vene maalikunstnik.
Serafima Rjangina õppis Peterburis aastatel 1910–1912 J. F. Tsionglinski stuudios ning seejärel 1912–1918 ja 1921–1923 Peterburi Kunstide Akadeemias.
Alates 1923. aastast elas Serafima Rjangina Moskvas. Alates 1924. aastast oli ta Revolutsioonilise Venemaa Kunstnike Assotsiatsiooni (АХРР, Ассоциация художников революционной России) liige.
Rjangina jätkas oma loomingus vene žanrimaali traditsioone, kujutades oma maalidel tihti lihtsate inimeste tööd ja eluolu. Ta maalis samuti portreesid, maastikumaale ja natüürmorte.
Tõnis Palm

Tõnis Palm (sündinud 18. augustil 1955) on eesti arhitekt. 
Tõnis Palm on Eesti Arhitektide Liidu liige.
Palm on projekteerinud Mai kultuurikeskuse Pärnus (1986, tollal Mai kino).
Palmi kursusevennad meenutavad teda kui pisut omaette, vaikset, kuid arukat meest. Palm pole kunagi erialastes saavutustes silma paistnud.
Kuriteod.
2006. aastal kahtlustati Palmi pedofiilias, sest ta pildistas 2002. aastal alasti teismelisi poisse. Palm eitas pedofiiliat, nimetades aktifotosid pelgalt kunstilisteks, mitte erootilisteks. 2008. aastal mõistis kohus Palmi ja Edelaraudtee Veeremi OÜ käitusjuhi Tõnu Sarapuu siiski süüdi lapsporno omamises ja levitamises, Palmi ka fotode tegemises. Kohus kinnitas süüdistatavate ja Põhja ringkonnaprokuröri Eve Soostari kokkuleppe, mille alusel karistati mõlemat süüdistatavat rahatrahviga. Prokuröri hinnangul piisas trahvist, sest kohtualused oma tegusid tõenäoliselt enam ei korda.
2016. aasta juulis tunnistas Pärnu maakohus Palmi süüdi viie paragrahvi alusel: alaealiselt seksi ostmises, suguühtes või muu sugulise iseloomuga teos lapseealisega, lapseealise seksuaalses ahvatlemises, inimkaubanduses alaealise ärakasutamise eesmärgil ning lasteporno valmistamises ja selle võimaldamises. Kohtuotsuses mõisteti algsest kaheksa-aastasest karistusest kandmisele lühimenetluse tõttu vaid viis aastat ja neli kuud vangistust, mille hulka arvestati eelvangistuses viibitud aeg alates aprillist 2015.
Isiklikku.
Tal on kaks tütart.
Birži mõis

Birži mõis (saksa keeles "Modohn", läti keeles "Biržu muiža", ka "Madonas muiža") oli rüütlimõis Liivimaal Võnnu kreisis Lazdona kihelkonnas. Tänapäeval asub mõisasüda Lätis Lazdona vallas Madonas.
Ajalugu.
Mõis tekkis Koknese ja Alūksne vahele 1461. aastal, mil Riia peapiiskop Silvester Stodewescher läänistas osa Cesvaine piiskopilinnuse maadest oma vasallidele. Rootsi ajal sai sellest riigimõis, mida nimetati nii Birži kui ka Madona mõisaks. Jelizaveta Petrovna andis mõisa Aleksandr Buturlinile, Katariina II aga serbia päritolu kindralmajor Maksim Zoritšile. XIX sajandi alguses läks mõis Wulfide suguvõsale; nende valdusse jäi mõis kuni võõrandamiseni aastal 1920.
Umbkaudu aastal 1900 tekkis mõisale kuulunud Leivēri kõrtsi ja Madona raudteejaama juurde asula, mis hiljem arenes Madona linnaks.
Varia.
Mõisa aidas asub üks Madona piirkonna muuseumi näitusesaale (aadressil Skolas 10a).
Grigori Perederi

Grigori Petrovitš Perederi (vene keeles Григорий Петрович Передерий; 11. oktoober (vkj 29. september) 1871 Jeisk, Kubani oblast – 14. detsember 1953 Moskva) oli vene ehitusmehaanikateadlane ja sillaehitaja.
Raudteetranspordi spetsialistina sai Perederi 1943. aastal 1. järgu teede ja ehituse kindraldirektori auastme.
Haridustee.
Perederi lõpetas 1897. aastal Peterburi teedeinseneride instituudi. 1909. aastal sai ta Peterburi Polütehnilises Instituudis doktorikraadi väitekirjaga "К теории расчета безраскосных ферм" ("Diagonaalideta fermide arvutuse teooriast"). 1920. aastal valiti ta Petrogradi teedeinseneride instituudi professoriks. Kõrgem atesteerimiskomisjon kinnitas 1934. aastal Perederi tehnikateaduste doktori teaduskraadi ja 1936. aastal professori kutse.
Töökäik.
Ta töötas sildade kateedri juhatajana aastatel 1920–1941 Leningradi Raudteetranspordi Inseneride Instituudis ja 1926–1930 ühtlasi Moskva transpordiinseneride instituudis.
Perederi oli aastatel 1921–1922 Petrogradi teedeinseneride instituudi ja 1923–1927 Leningradi Tsiviilinseneride Instituudi rektor.
Sillaehitus.
Perederi on projekteerinud mitukümmend silda, paljusid neist ka ehitanud.
1916. aastal korraldas Teedeministeerium piiratud osavõtuga konkursi mitmeavalise kahekorruselise konsooltala-sõrestiksilla projekteerimiseks üle Volga jõe Saratovis. Silla pikkuseks oli kavandatud 2,5 km ja suurima ava silde pikkuseks 160 m. Parimaks lahenduseks hindas komisjon professor Perederi konkursitöö. Kuigi konkursi võitja pidi saama õiguse koostada lõplik tööprojekt, seda siiski ei juhtunud. Järgnevatel aastatel oli ehitus külmutatud, 1921. aastal võttis aga Rahvakomissaride Nõukogu vastu otsuse loobuda kahekorruselise silla ehitamisest Saratovis.
1930. aastatel võttis Perederi osa Leitnant Schmidti silla rekonstrueerimisest, kus 19. sajandi keskel Stanisław Kierbedźi projekteeritud malmist kaarkandjad asendati keevitatud terastalakanduritega.
Teosed.
Perederi kirjutas esimese raudbetoonialase õpiku Venemaal – "Курс железобетонных мостов" (1912)
Mark Sergejev

Mark Sergejev, õieti Mark Gantvarger (vene keeles "Марк Давидович Сергеев" ("Гантваргер"); 11. mai 1926 Jenakijeve – 9. juuni 1997 Irkutsk) oli juudi päritolu vene kirjanik, tõlkija, kriitik ja koduloolane.
Ta õppis 1942–1949 Irkutski Riikliku Ülikooli ajaloo-filoloogiateaduskonnas.
Ta osales Teises maailmasõjas, sealhulgas 1945. aastal Mandžuuria operatsioonis.
Sergejev oli alates 1958. aastast Nõukogude Liidu Kirjanike Liidu ja Vene Kirjanike Liidu liige. 
Ta kirjutas palju tänapäevateemalisi muinasjutte ja jutustusi lastele, samuti luulet. Eesti keeles on ilmunud tema kogumik "Tõelised imed" (tõlkinud Helgi Limberg, värsid tõlkinud Valeeria Villandi, Tallinn: Eesti Raamat, 1982; originaal "Вот так чудеса", 1976).
Tunnustus.
1971. aastal nimetati ta Vene NFSV teeneliseks kultuuritöötajaks, 1986. aastal Irkutski aukodanikuks. Ta pälvis ka ordeni "Austuse märk" ja Rahvaste Sõpruse ordeni.
Eleanor Farjeon

Eleanor Farjeon (13. veebruar 1881, London – 5. juuni 1965 London) oli Suurbritannia lastekirjanik. Ta on kasutanud ka pseudonüüme Tomfool, Merry Andrew ja Chimaera.
Tema raamatute sage illustreerija oli inglise kunstnik Edward Ardizzone.
Eesti keeles on ilmunud tema jutustus "Eha-Maie õnnesõrmus" ("Ameliaranne and the magic ring", tõlkinud Mart Luht, Tartu; Tallinn: Loodus, 1939) ning lastelugude valimik "Väike raamatutuba", mis sisaldab jutte 1955. aastal ilmunud kogumikust "The Little Bookroom" (valinud ja tõlkinud Ester Heinaste, Tallinn: Eesti Raamat, 1987). Kogumik "The Little Bookroom" tõi autorile 1955. aastal Carnegie medali, 1956. aastal pälvis ta selle eest esimesena Hans Christian Anderseni lastekirjanduspreemia.
Pärnu Mai Kool

Pärnu Mai Kool on põhikool Pärnus aadressil Mai tänav 3. Kool alustas tegevust 2014. aastal pärast koolireformi, mis viis Pärnu Ühisgümnaasiumi Mai tänavalt Kooli tänavale. Kool asub 1970. aastatel ehitatud hoones, mille renoveerimine lõppes 2018. aastal.
2025. aasta sügisel alustas kooliteed 770 õpilast. 2025. aasta teises kvartalis töötas koolis 66 õpetajat.
Klassikomplekte on 45.
Kooli sümboolika.
Koolil on oma lipp ja laul. Laulu meloodia autor on Toomas Voll ja sõnade autor Helle Kirsi.
Õpilasesindus.
Pärnu Mai Koolis tegutseb aktiivne õpilasesindus, mis korraldab üritusi, näiteks heategevuslikke kampaaniaid, koolipidusid ja spordi- ning kultuurivõistlusi. Esindus osaleb ka kooli juhtkonna nõupidamistel, esitades õpilaste ettepanekuid ning aidates kujundada koolikeskkonda, mis toetab nii õppimist kui ka vaba aja tegevusi.
Õpilasesindus on oluline sild kooli juhtkonna ja õpilaste vahel, võimaldades noortel ise kaasa rääkida kooli arengus ning arendada juhtimis- ja koostööoskusi.
Gundremmingeni tuumajaam

Gundremmingeni tuumaelektrijaam on suur tuumaelektrijaam Saksamaal Baieri liidumaal.
Ta on suurima võimsusega tuumaelektrijaam Saksamaal.
Intsidendid.
2016. aasta kevadel avastati tuumajaama arvutipargi massiline nakatatus viirustega.
Nätegrunne

Nätegrunne (eestirootsikeelne nimi; rootsi keeles "Nätgrundet") on 590 m² suurune saar Lääne maakonnas Vormsi vallas Voosi kurgus. Saare rannajoone pikkus on 144 meetrit.
Saar kuulub Väinamere hoiuala koosseisu ja on looduskaitse all.
Saare koordinaadid on .
Gutagrunne

Gutagrunne (eestirootsikeelne nimi; rootsi keeles "Gutagrunden") on Lääne maakonnas Vormsi vallas Hullo lahes asuv 0,29 hektari suurune saar.
Saar asub Rumpo poolsaare ja Pasilaiu vahel, 800 m Rumpo poolsaarest. Saar on liivase pinnamoega, rannajoone pikkus on 275 m.
Saare koordinaadid on .
Salsgrunne

Salsgrunne (eestirootsikeelne nimi; rootsi keeles "Sadelsgrundet") on Lääne maakonnas Vormsi vallas Rumpo küla alal Hullo lahes asuv 0,16 hektari suurune saar. Saare rannajoone pikkus on 361 meetrit.
Saare koordinaadid on . Saar asub 400 meetrit Norrsankenist lõunas. Saar on kruusase pinnamoega.
Saar kuulub Vormsi maastikukaitseala koosseisu ja on looduskaitse all.